title: Регламент за изпълнение (ЕС) № 1381/2011 на Комисията от 22 декември 2011 година относно неодобряване на активното вещество хлорпикрин в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Решение 2008/934/ЕО  текст от значение за ЕИП

text:
               23.12.2011

               BG

               Официален вестник на Европейския съюз

               L 343/26

         РЕГЛАМЕНТ ЗА ИЗПЪЛНЕНИЕ (ЕС) № 1381/2011 НА КОМИСИЯТА
   от 22 декември 2011 година
   относно неодобряване на активното вещество хлорпикрин в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Решение 2008/934/ЕО
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 и член 78, параграф 2 от него,
   като има предвид, че:

               (1)

               В съответствие с член 80, параграф 1, буква в) от Регламент (ЕО) № 1107/2009 Директива 91/414/ЕИО на Съвета (2) се прилага — по отношение на процедурата и условията за одобряване — за активните вещества, за които е била установена пълнота в съответствие с член 16 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (3). Хлорпикрин е активно вещество, за което е установена пълнота в съответствие с посочения регламент.

               (2)

               С регламенти (ЕО) № 451/2000 (4) и (ЕО) № 1490/2002 (5) на Комисията се определят подробните правила за изпълнението на втория и третия етап от работната програма, посочена в член 8, параграф 2 от Директива 91/414/ЕИО, и се установяват списъци с активни вещества, които да бъдат оценени с оглед на евентуалното им включване в приложение I към Директива 91/414/ЕИО. В тези списъци е включен хлорпикрин.

               (3)

               В съответствие с член 3, параграф 2 от Регламент (ЕО) № 1095/2007 на Комисията от 20 септември 2007 г. за изменение на Регламент (ЕО) № 1490/2002 за установяване на допълнителни подробни правила за изпълнение на третия етап на работната програма, посочена в член 8, параграф 2 от Директива 91/414/ЕИО на Съвета и Регламент (ЕО) № 2229/2004 относно определяне на допълнителни подробни правила за изпълнение на четвъртия етап на работната програма, посочена в член 8, параграф 2 от Директива 91/414/ЕИО на Съвета (6) нотификаторът оттегли подкрепата си за включването на това активно вещество в приложение I към Директива 91/414/ЕИО в двумесечен срок от влизането в сила на Регламент (ЕО) № 1095/2007. Вследствие на това по отношение на невключването на хлорпикрин беше прието Решение 2008/934/ЕО на Комисията от 5 декември 2008 г. относно невключването на някои активни вещества в приложение I към Директива 91/414/ЕИО на Съвета и отнемането на разрешенията за продукти за растителна защита, съдържащи тези вещества (7).

               (4)

               По силата на член 6, параграф 2 от Директива 91/414/ЕИО първоначалният нотификатор (наричан по-долу „заявителят“) подаде ново заявление с искане да бъде приложена ускорената процедура, предвидена в членове 14—19 от Регламент (ЕО) № 33/2008.

               (5)

               Заявлението бе подадено до Италия, която беше определена за докладваща държава-членка по силата на Регламент (ЕО) № 1490/2002. Установеният срок за ускорената процедура бе спазен. Спецификацията на активното вещество и предвижданите видове употреба са идентични с онези, които са предмет на Решение 2008/934/ЕО. Посоченото заявление отговаря също така на останалите съществени и процедурни изисквания на член 15 от Регламент (ЕО) № 33/2008.

               (6)

               Италия подложи на оценка подадените от заявителя допълнителни данни и изготви допълнителен доклад. На 11 март 2010 г. Италия предостави този доклад на Европейския орган за безопасност на храните (наричан по-долу „Органът“) и на Комисията. Органът сведе допълнителния доклад до знанието на другите държави-членки и на заявителя за коментари и препрати получените коментари на Комисията. В съответствие с член 20, параграф 1 от Регламент (ЕО) № 33/2008 и по искане на Комисията на 23 февруари 2011 г. Органът представи пред Комисията своето заключение от проведената оценка на риска за хлорпикрин (8). Проектът на доклада за оценка, допълнителният доклад и заключението на Органа бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха финализирани на 11 октомври 2011 г. под формата на доклад на Комисията за преглед на хлорпикрин.

               (7)

               При оценката на това активно вещество възникнаха някои опасения. Те бяха свързани по-специално със следното. Съществува неприемлив риск за операторите. Не беше възможно да се осъществи надеждна оценка на експозицията на подпочвените води поради липсващи данни по отношение на метаболита дихлорнитрометан и примесите в активното вещество във вида, в който се произвежда. Наличните данни бяха недостатъчни, за да се направи заключение по отношение на риска за живеещите в тинята организми, пчелите, земните червеи и нецелевите растения. Беше установен висок риск за водните организми, птиците и бозайниците. Не беше възможно да се осъществи надеждна оценка за експозицията на повърхностните води и седиментите, поради липсата на данни за хлорпикрин и метаболитa дихлорнитрометан. Не беше възможно да се осъществи надеждна оценка на експозиционната концентрация на фосген във въздуха. Беше установен висок потенциал за пренос на далечни разстояния в атмосферата.

               (8)

               Комисията прикани заявителя да представи своите коментари относно заключението на Органа. В съответствие с член 21, параграф 1 от Регламент (ЕО) № 33/2008 Комисията прикани заявителя да представи и коментари относно проекта на доклада за прегледа. Заявителят представи своите коментари, които бяха разгледани внимателно.

               (9)

               Въпреки изложените от заявителя аргументи обаче посочените в съображение 7 опасения не можаха да бъдат разсеяни. Следователно не беше доказано, че може да се очаква, че при предлаганите условия на употреба продуктите за растителна защита, съдържащи хлорпикрин, ще отговорят като цяло на изискванията, определени в член 5, параграф 1, букви а) и б) от Директива 91/414/ЕИО.

               (10)

               Поради това хлорпикрин следва да не се одобрява в съответствие с член 13, параграф 2 от Регламент (ЕО) № 1107/2009.

               (11)

               За да се предостави време на държавите-членки да отнемат разрешенията за продукти за растителна защита, съдържащи хлорпикрин, следва да се предвиди дерогация от Регламент (ЕО) № 1490/2002.

               (12)

               За продуктите за растителна защита, съдържащи хлорпикрин, за които държавите-членки предоставят гратисен период в съответствие с член 46 от Регламент (ЕО) № 1107/2009, този период следва да изтече най-късно една година след отнемането на съответното разрешение.

               (13)

               Настоящият регламент не засяга подаването на ново заявление за хлорпикрин по реда на член 7 от Регламент (ЕО) № 1107/2009.

               (14)

               От съображения за яснота вписването за хлорпикрин в приложението към Решение 2008/934/ЕО следва да бъде заличено.

               (15)

               Поради това е целесъобразно Решение 2008/934/ЕО да бъде съответно изменено.

               (16)

               Постоянният комитет по хранителната верига и здравето на животните не се произнесе със становище. Беше счетено за необходимо изготвянето на акт за изпълнение и председателят представи проекта на акта за изпълнение за допълнително обсъждане на апелативния комитет. Мерките, предвидени в настоящия регламент, са в съответствие със становището на апелативния комитет,

         ПРИЕ НАСТОЯЩИЯ РЕГЛАМЕНТ:
   Член 1
   Неодобряване на активно вещество
   Активното вещество хлорпикрин не се одобрява.
   Член 2
   Преходни мерки
   Чрез дерогация от член 12, параграф 3 от Регламент (ЕО) № 1490/2002 държавите-членки гарантират, че разрешенията за продукти за растителна защита, съдържащи хлорпикрин, са отнети до 23 юни 2012 г.
   Член 3
   Гратисен период
   Всеки гратисен период, предоставен от държавите-членки в съответствие с член 46 от Регламент (ЕО) № 1107/2009, е възможно най-кратък и изтича не по-късно от 12 месеца след отнемането на съответното разрешение.
   Член 4
   Изменения на Решение 2008/934/ЕО
   В приложението към Решение 2008/934/ЕО вписването за „хлорпикрин“ се заличава.
   Член 5
   Влизане в сила и дата на прилагане
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 декември 2011 година.

            За Комисията

            Председател

         José Manuel BARROSO

      (1)  ОВ L 309, 24.11.2009 г., стр. 1.

      (2)  ОВ L 230, 19.8.1991 г., стр. 1.

      (3)  ОВ L 15, 18.1.2008 г., стр. 5.

      (4)  ОВ L 55, 29.2.2000 г., стр. 25.

      (5)  ОВ L 224, 21.8.2002 г., стр. 23.

      (6)  ОВ L 246, 21.9.2007 г., стр. 19.

      (7)  ОВ L 333, 11.12.2008 г., стр. 11.

      (8)  Европейски орган за безопасност на храните. Заключение относно партньорската проверка на оценката на риска от пестициди за активното вещество хлорпикрин. EFSA Journal, 2011 г.; 9(3):2084. [58 стр.] doi:10.2903/j.efsa.2011.2084. Публикувано онлайн на: www.efsa.europa.eu/efsajournal.htm.


title: Регламент за изпълнение (ЕС) 2017/548 на Комисията от 23 март 2017 година за създаване на стандартен формуляр за писменото заявление за сваляне или счупване на пломба на тахограф (Текст от значение за ЕИП. )

text:
               24.3.2017

               BG

               Официален вестник на Европейския съюз

               L 79/1

         РЕГЛАМЕНТ ЗА ИЗПЪЛНЕНИЕ (ЕС) 2017/548 НА КОМИСИЯТА
   от 23 март 2017 година
   за създаване на стандартен формуляр за писменото заявление за сваляне или счупване на пломба на тахограф
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 165/2014 на Европейския парламент и на Съвета от 4 февруари 2014 г. относно тахографите в автомобилния транспорт, за отмяна на Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт и за изменение на Регламент (ЕО) № 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт (1), и по-специално член 22, параграф 5 от него,
   като има предвид, че:

               (1)

               С Регламент (ЕС) № 165/2014 са определени административните и техническите изисквания във връзка с производството, монтирането, използването, изпитването и контрола на тахографите, използвани в автомобилния транспорт.

               (2)

               В член 22, параграф 5 от Регламент (ЕС) № 165/2014 се предвижда, че в случаите, в които с оглед на ремонта или модификацията на превозното средство се сваля или счупва пломба, в превозното средство трябва да се съхранява писмено заявление, където се посочват датата и часът, когато пломбата е счупена, както и причините за нейното сваляне.

               (3)

               Регламент (ЕС) № 165/2014 изисква Комисията да създаде стандартен формуляр за писменото заявление.

               (4)

               Мерките, предвидени в настоящия регламент, са в съответствие със становището на Комитета за автомобилен транспорт,

         ПРИЕ НАСТОЯЩИЯ РЕГЛАМЕНТ:
   Член 1
   Служител на сервиза, който е свалил или счупил пломба на тахограф с оглед на ремонта или модификацията на превозното средство, както е посочено в член 22, параграф 5 от Регламент (ЕС) № 165/2014, попълва, подписва и подпечатва писменото заявление с информацията по приложението към настоящия регламент. Оригиналното писмено заявление се съхранява в превозното средство, а подпечатано копие — в сервиза, където е свалена или счупена пломбата.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 март 2017 година.

            За Комисията

            Председател

         Jean-Claude JUNCKER

      (1)  ОВ L 60, 28.2.2014 г., стр. 1.

      ПРИЛОЖЕНИЕ

         Писмено заявление за сваляне или счупване на пломба на тахограф

                  1.

                  Регистрационен номер на превозното средство

                  2.

                  Идентификационен номер на превозното средство

                  3.

                  Име на водача

                  4.

                  Лиценз на Общността на превозвача (1)

                  5.

                  Наименование на сервиза

                  6.

                  Адрес на сервиза

                  7.

                  Идентификационен номер на сервиза

                  8.

                  Име на служителя на сервиза, отговорен за свалянето на пломбата

                  9.

                  Номер на свалената пломба

                  10.

                  Дата и час на сваляне на пломбата

                  11.

                  Причини за свалянето

                  12.

                  Забележки

            Място и дата
      Подпис на служителя
      Подпис на водача

         (1)  Когато е приложимо съгласно член 4 от Регламент (ЕС) № 1072/2009 на Европейския парламент и на Съвета от 21 октомври 2009 г. относно общите правила за достъп до пазара на международни автомобилни превози на товари (ОВ L 300, 14.11.2009 г., стр. 72) или член 4 от Регламент (ЕС) № 1073/2009 на Европейския парламент и на Съвета от 21 октомври 2009 г. относно общите правила за достъп до международния пазар на автобусни превози и за изменение на Регламент (ЕО) № 561/2006 (ОВ L 300, 14.11.2009 г., стр. 88).


title: Регламент за изпълнение (ЕС) 2017/687 на Комисията от 30 март 2017 година за вписване на наименование в регистъра на защитените наименования за произход и защитените географски указания [London Cure Smoked Salmon (ЗГУ)]

text:
               12.4.2017

               BG

               Официален вестник на Европейския съюз

               L 99/18

         РЕГЛАМЕНТ ЗА ИЗПЪЛНЕНИЕ (ЕС) 2017/687 НА КОМИСИЯТА
   от 30 март 2017 година
   за вписване на наименование в регистъра на защитените наименования за произход и защитените географски указания [London Cure Smoked Salmon (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „London Cure Smoked Salmon“, подадено от Обединеното кралство, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения съгласно член 51 от Регламент (ЕС) № 1151/2012, наименованието „London Cure Smoked Salmon“ следва да бъде регистрирано,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „London Cure Smoked Salmon“ (ЗГУ).
   Наименованието по първа алинея се използва за идентифициране на продукт от клас 1.7. Прясна риба, мекотели и ракообразни и производни продукти от тях от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 март 2017 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 474, 17.12.2016 г., стр. 11.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2016/1094 на Комисията от 6 юли 2016 година за одобряване на мед, гранулирана, като активно вещество за употреба в биоциди от продуктов тип 8 (Текст от значение за ЕИП)

text:
               7.7.2016

               BG

               Официален вестник на Европейския съюз

               L 182/4

         РЕГЛАМЕНТ ЗА ИЗПЪЛНЕНИЕ (ЕС) 2016/1094 НА КОМИСИЯТА
   от 6 юли 2016 година
   за одобряване на мед, гранулирана, като активно вещество за употреба в биоциди от продуктов тип 8
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 90, параграф 2, трета алинея от него,
   като има предвид, че:

               (1)

               На 30 август 2013 г. Франция получи заявление, подадено в съответствие с член 11, параграф 1 от Директива 98/8/ЕО на Европейския парламент и на Съвета (2), за включване в приложение I към нея на активното вещество мед, гранулирана, за употреба в продуктов тип 8 — консерванти за дърво, както са описани в приложение V към същата директива и които съответстват на продуктов тип 8, както е описан в приложение V към Регламент (ЕС) № 528/2012.

               (2)

               В съответствие с член 90, параграф 2 от Регламент (ЕС) № 528/2012 на 3 април 2015 г. Франция представи доклада за оценката, заедно със своите препоръки.

               (3)

               На 9 декември 2015 г. Комитетът по биоцидите изготви становището на Европейската агенция по химикали, като взе предвид заключенията на оценяващия компетентен орган.

               (4)

               Съгласно това становище може да се очаква, че биоцидите от продуктов тип 8, съдържащи мед, гранулирана, отговарят на изискванията на член 19, параграф 1, буква б) от Регламент (ЕС) № 528/2012, при условие че са спазени определени спецификации и условия, свързани с тяхната употреба.

               (5)

               Поради това е целесъобразно веществото мед, гранулирана, да бъде одобрено за употреба в биоциди от продуктов тип 8 при спазване на определени спецификации и условия.

               (6)

               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.

               (7)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   Веществото мед, гранулирана, се одобрява като активно вещество за употреба в биоциди от продуктов тип 8 при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 юли 2016 година.

            За Комисията

            Председател

         Jean-Claude JUNCKER

      (1)  ОВ L 167, 27.6.2012 г., стр. 1.

      (2)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).

      ПРИЛОЖЕНИЕ

                  Общоприето наименование

                  Наименование по IUPAC
                  Идентификационни номера

                  Минимална степен на чистота на активното вещество (1)

                  Дата на одобрението

                  Дата на изтичане на одобрението

                  Продуктов тип

                  Специални условия

                  Мед, гранулирана

                  Наименование по IUPAC:
                  Мед
                  ЕО №: 231-159-6
                  CAS №: 7440-50-8

                  99 % тегловни

                  1 януари 2017 г.

                  31 декември 2026 г.

                  8

                  Разрешенията за биоциди се издават при изпълнение на следните условия:

                              1)

                              При оценката на продукта трябва да се обръща особено внимание на експозициите, рисковете и ефикасността, които са свързани с всякакви видове употреба, обхванати от заявление за издаване на разрешение, но не са разгледани в оценката (на равнището на Съюза) на риска от употребата на активното вещество.

                              2)

                              Предвид установените рискове за оценените видове употреба, в оценката на продукта се обръща особено внимание на:

                                          а)

                                          потребителите в съответната промишленост и професионалните потребители;

                                          б)

                                          повърхностните води и утайките, когато има директно изпускане на веществото по време на експлоатационния живот на третираното дърво.

                              3)

                              Предвид установените рискове за повърхностните и подпочвените води на етикетите и на информационните листове за безопасност (ако има такива) на разрешените продукти се посочва, че употребата за промишлени или за професионални цели се извършва в ограничени зони или върху непропусклива твърда основа с предпазно ограждение, както и че след третирането му прясно обработеният дървен материал се съхранява на закрито или върху непропусклива твърда основа, или по двата начина едновременно, за да се предотврати директно изпускане на веществото в почвата или във водата, както и че загубата при прилагането на продукта се събира за повторна употреба или обезвреждане.

         (1)  Посочената в тази графа чистота е минималната степен на чистота на активното вещество, използвано за оценката, извършена в съответствие с член 90, параграф 2 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.


title: Регламент за изпълнение (ЕС) № 630/2014 на Комисията от 12 юни 2014 година за изменение за 215-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

text:
               13.6.2014

               BG

               Официален вестник на Европейския съюз

               L 174/35

         РЕГЛАМЕНТ ЗА ИЗПЪЛНЕНИЕ (ЕС) № 630/2014 НА КОМИСИЯТА
   от 12 юни 2014 година
   за изменение за 215-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграфи 1 и 5 от него,
   като има предвид, че:

               (1)

               В приложение I към Регламент (ЕО) № 881/2002 се посочват физическите лица, групите и образуванията, спрямо които се прилага замразяването на средства и икономически ресурси по смисъла на този регламент.

               (2)

               На 2 юни 2014 г. Комитетът по санкциите към Съвета за сигурност на Организацията на обединените нации (Съвета за сигурност на ООН) реши да добави три физически лица към списъка на лицата, групите и образуванията, спрямо които следва да се прилага замразяването на средства и икономически ресурси. На същата дата Комитетът по санкциите към Съвета за сигурност на ООН реши да извади две физически лица и да измени три вписвания в списъка на физическите лица, групите и образуванията, спрямо които следва да се прилага замразяването на средства и икономически ресурси.

               (3)

               Приложение I към Регламент (ЕО) № 881/2002 следва да бъде съответно актуализирано,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 юни 2014 година.

            За Комисията,

            от името на председателя,

            началникът на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:

                  1)

                  В категорията „Юридически лица, групи и образувания“ се добавят следните вписвания:

                              „a)

                              Al Mouakaoune Biddam (известен още като: a) Les Signataires par le Sang; б) Ceux Qui Signent avec le Sang; в) Those Who Sign in Blood). Адрес: Мали. Дата на определянето, посочена в член 2a, параграф 4, буква б): 2.6.2014 г.

                              б)

                              Al Moulathamoun (известен още като: a) Les Enturbannés; б) The Veiled. Адрес: a) Алжир; б) Мали; в) Нигер). Други сведения: Дейност в Сахел/Сахара. Дата на определянето, посочена в член 2a, параграф 4, буква б): 2.6.2014 г.

                              в)

                              Al Mourabitoun (известен още като: a) Les Sentinelles; б) The Sentinels). Адрес: Мали. Други сведения: Дейност в региона на Сахел/Сахара. Дата на определянето, посочена в член 2a, параграф 4, буква б): 2.6.2014 г.“

                  2)

                  В категорията „Физически лица“ се заличават следните вписвания:

                              „a)

                              Jainal Antel Sali (jr.) (известен още като: a) Abu Solaiman, б) Abu Solayman, в) Apong Solaiman, г) Apung). Дата на раждане: 1.6.1965 г. Място на раждане: Barangay Lanote, Bliss, Isabela, Basilan, Филипините. Националност: филипинска. Допълнителна информация: по получени данни починал през 2007 г. Дата на определянето, посочена в член 2a, параграф 4, буква б): 6.12.2005 г.

                              б)

                              Mohammad Ilyas Kashmiri (известен още като: a) Muhammad Ilyas Kashmiri, б) Elias al-Kashmiri, в) Ilyas Naib Amir). Титла: Mufti. Адрес: Thathi Village, Samahni, Bhimber District, управляваната от Пакистан част на Кашмир. Дата на раждане: a) 2.1.1964 г., б) 10.2.1964 г. Място на раждане: Bhimber, Samahani Valley, управляваната от Пакистан част на Кашмир. Друга информация: a) Предишна титла: Maulana, б) по получени данни починал в Пакистан на 11 юни 2011 г. Дата на определянето, посочена в член 2a, параграф 4, буква б): 6.8.2010 г.“

                  3)

                  Вписването „Abu Mohammed Al-Jawlani (известен още като: a) Abu Mohamed al-Jawlani, б) Abu Muhammad al-Jawlani, в) Abu Mohammed al-Julani, г) Abu Mohammed al-Golani, д) Abu Muhammad al-Golani, е) Abu Muhammad Aljawlani, ж) Muhammad al-Jawlani, з) Shaykh al-Fatih; и) Al Fatih. Дата на раждане: между 1975 г. и 1979 г. Място на раждане: Сирия. Националност: сирийска. Адрес: в Сирия към юни 2013 г. Дата на определянето, посочена в член 2a, параграф 4, буква б): 24.7.2013 г.“ в категорията „Физически лица“ се заменя със следното:
                  „Abu Mohammed Al-Jawlani (известен още като: a) Abu Mohamed al-Jawlani, б) Abu Muhammad al-Jawlani, в) Abu Mohammed al-Julani, г) Abu Mohammed al-Golani, д) Abu Muhammad al-Golani, е) Abu Muhammad Aljawlani, ж) Muhammad al-Jawlani, з) Shaykh al-Fatih; и) Al Fatih. Дата на раждане: между 1975 г. и 1979 г. Място на раждане: Сирия. Гражданство: сирийско. Адрес: в Сирия към юни 2013 г. Други сведения: от януари 2012 г. е лидер на Al-Nusrah Front for the People of the Levant. Дата на определянето, посочена в член 2a, параграф 4, буква б): 24.7.2013 г.“

                  4)

                  Вписването „Doku Khamatovich Umarov (известен още като Умаров Доку Хаматович). Дата на раждане: 12.5.1964 г. Място на раждане: село Харсеной (Kharsenoy), Шатойский (Советский) район, Чеченская Республика, Руска федерация, Националност: a) руска, б) СССР (до 1991 г.). Други сведения: а) пребивава в Руската федерация от ноември 2010 г.; б) международна заповед за арест, издадена през 2000 г. Дата на определянето, посочена в член 2a, параграф 4, буква б): 10.3.2011 г.“ в категорията „Физически лица“ се заменя със следното:
                  „Doku Khamatovich Umarov (известен още като: Умаров Доку Хаматович). Дата на раждане: 12.5.1964 г. Място на раждане: село Харсеной (Kharsenoy), Шатойский (Советский) район, Чеченская Республика, Руска федерация. Гражданство: a) руско, б) СССР (до 1991 г.). Други сведения: а) пребивава в Руската федерация от ноември 2010 г.; б) международна заповед за арест, издадена през 2000 г.; в) има сведения, че е починал през април 2014 г. Дата на определянето, посочена в член 2a, параграф 4, буква б): 10.3.2011 г.“

                  5)

                  Вписването „Ал Кайда в Ирак (известна още като: a) AQI, б) al-Tawhid, в) Групата за монотеизъм и джихад, г) Кайда на джихад в страната на двете реки, д) Ал Кайда на джихад в страната на двете реки, е) Организацията на основата на джихад в страната на двете реки, ж) Организацията на основата на джихад/Страната на двете реки, з) Базата на организацията на джихад/Месопотамия, и) Tanzim Qa'idat Al-Jihad fi Bilad al-Rafidayn, й) Tanzeem Qa'idat al Jihad/Bilad al Raafidaini, к) Jama'at Al-Tawhid Wa'al-Jihad, л) JTJ, м) Ислямска държава Ирак, н) ISI, о) Мрежата „al-Zarqawi“), п) Jabhat al Nusrah, р) Jabhet al-Nusra, с) Фронта Al-Nusrah, т) Победния фронт, у) Ислямска държава в Ирак и в Изтока). Дата на определянето, посочена в член 2a, параграф 4, буква б): 18.10.2004 г.“ в категорията „Юридически лица, групи и образувания“ се заменя със следното:
                  „Ал Кайда в Ирак (известна още като: a) AQI, б) al-Tawhid, в) Групата за монотеизъм и джихад, г) Кайда на джихад в страната на двете реки, д) Ал Кайда на джихад в страната на двете реки, е) Организацията на основата на джихад в страната на двете реки, ж) Организацията на основата на джихад/Страната на двете реки, з) Базата на организацията на джихад/Месопотамия, и) Tanzim Qa'idat Al-Jihad fi Bilad al-Rafidayn, й) Tanzeem Qa'idat al Jihad/Bilad al Raafidaini, к) Jama'at Al-Tawhid Wa'al-Jihad, л) JTJ, м) Ислямска държава Ирак, н) ISI, о) мрежата „al-Zarqawi“, п) Ислямска държава в Ирак и в Изтока). Дата на определянето, посочена в член 2a, параграф 4, буква б): 18.10.2004 г.“


title: Регламент за изпълнение (ЕС) № 640/2011 на Комисията от 30 юни 2011 година за изменение за сто петдесет и втори път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

text:
               1.7.2011

               BG

               Официален вестник на Европейския съюз

               L 173/1

         РЕГЛАМЕНТ ЗА ИЗПЪЛНЕНИЕ (ЕС) № 640/2011 НА КОМИСИЯТА
   от 30 юни 2011 година
   за изменение за сто петдесет и втори път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, буква а) и член 7а, параграф 5 от него,
   като има предвид, че:

               (1)

               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по този регламент.

               (2)

               На 22 юни 2011 г. Комитетът по санкциите към Съвета за сигурност на Организацията на обединените нации реши да извади пет физически лица и три юридически лица от списъка на лицата, групите и образуванията, спрямо които следва да се прилага замразяването на средства и икономически ресурси.

               (3)

               Приложение I към Регламент (ЕО) № 881/2002 следва да бъде съответно актуализирано,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 юни 2011 година.

            За Комисията, от името на председателя,

            Началникът на Службата за инструментите на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:

                  (1)

                  В глава „Юридически лица, групи и образувания“ се заличава следният текст:

                              а)

                                 „Meadowbrook Investments Limited. Адрес: 44 Upper Belgrave Road, Clifton, Bristol, BS8 2XN, Обединеното кралство. Други сведения: а) регистрационен номер: 05059698; б) свързана с Mohammed Benhammedi. Дата на определянето, посочено в член 2a, параграф 4, буква б): 7.2.2006 г.“

                              б)

                                 „Ozlam Properties Limited. Адрес: 88 Smithdown Road, Liverpool L7 4JQ, Обединеното кралство. Други сведения: а) регистрационен номер: 05258730; б) свързана с Mohammed Benhammedi. Дата на определянето, посочено в член 2a, параграф 4, буква б): 7.2.2006 г.“

                              в)

                                 „Sara Properties Limited (наричана също Sara Sara Properties). Адрес: a) 104 Smithdown Road, Liverpool, Merseyside L7 4JQ, Обединеното кралство, б) 2a Hartington Road, Liverpool L8 OSG, Обединеното кралство. Други сведения: а) регистрационен номер: 4636613; б) свързана с Mohammed Benhammedi. Дата на определянето, посочено в член 2a, параграф 4, буква б): 7.2.2006 г.“

                  (2)

                  В глава „Физически лица“ се заличават следните две вписвания:

                              а)

                                 „Ghuma Abd’rabbah (наричан също: a) Ghunia Abdurabba, б) Ghoma Abdrabba, в) Abd’rabbah, г) Abu Jamil, д) Ghunia Abdrabba). Адрес: Birmingham, Обединеното кралство. Дата на раждане: 2.9.1957 г. Месторождение: Benghazi, Либия. Гражданство: британско. Дата на определянето, посочено в член 2a, параграф 4, буква б): 7.2.2006 г.“

                              б)

                                 „Abd Al-Rahman Al-Faqih (наричан също: a) Mohammed Albashir, б) Muhammad Al-Bashir, в) Bashir Mohammed Ibrahim Al- Faqi, г) Al-Basher Mohammed, д) Abu Mohammed, е) Mohammed Ismail, ж) Abu Abd Al Rahman, з) Abd Al Rahman Al-Khatab, и) Mustafa, й) Mahmud, к) Abu Khalid). Адрес: Birmingham, Обединеното кралство. Дата на раждане: 15.12.1959 г. Месторождение: Либия. Дата на определянето, посочено в член 2a, параграф 4, буква б): 7.2.2006 г.“

                              в)

                                 „Mohammed Benhammedi (наричан също: a) Mohamed Hannadi, б) Mohamed Ben Hammedi, в) Muhammad Muhammad Bin Hammidi, г) Ben Hammedi, д) Panhammedi, е) Abu Hajir, ж) Abu Hajir Al Libi, з) Abu Al Qassam, и) Hammedi Mohamedben). Адрес: Midlands, Обединено кралство. Дата на раждане: 22.9.1966 г. Месторождение: Либия. Гражданство: либийско.“

                              г)

                                 „Abdulbaqi Mohammed Khaled (наричан също: a) Abul Baki Mohammed Khaled, б) Abd’ Al-Baki Mohammed, в) Abul Baki Khaled, г) Abu Khawla). Адрес: Birmingham, Обединеното кралство. Дата на раждане: 18.8.1957 г. Месторождение: Tripoli, Либия. Гражданство: британско.“

                              д)

                                 „Tahir Nasuf (наричан също: a) Tahir Mustafa Nasuf, б) Tahar Nasoof, в) Taher Nasuf, г) Al-Qa’qa, д) Abu Salima El Libi, е) Abu Rida, ж) Tahir Moustafa Nasuf, з) Tahir Moustafa Mohamed Nasuf). Адрес: Manchester, Обединеното кралство. Дата на раждане: a) 4.11.1961 г., б) 11.4.1961 г. Месторождение: Tripoli, Либия. Гражданство: либийско. Паспорт №: RP0178772 (номер на либийски паспорт). Национален идентификационен номер: PW548083D (британски национален застрахователен номер). Други сведения: живее в Обединеното кралство от януари 2009 г. Дата на определянето, посочено в член 2a, параграф 4, буква б): 7.2.2006 г.“


title: Регламент за изпълнение (ЕС) 2017/1457 на Комисията от 10 август 2017 година за изменение на Регламент (ЕО) № 329/2007 на Съвета относно ограничителни мерки срещу Корейската народнодемократична република

text:
               11.8.2017

               BG

               Официален вестник на Европейския съюз

               L 208/33

         РЕГЛАМЕНТ ЗА ИЗПЪЛНЕНИЕ (ЕС) 2017/1457 НА КОМИСИЯТА
   от 10 август 2017 година
   за изменение на Регламент (ЕО) № 329/2007 на Съвета относно ограничителни мерки срещу Корейската народнодемократична република
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 329/2007 на Съвета от 27 март 2007 г. относно ограничителни мерки срещу Корейската народнодемократична република (1), и по-специално член 13, параграф 1, буква г) от него,
   като има предвид, че:

               (1)

               В приложение IV към Регламент (ЕО) № 329/2007 са изброени лицата, образуванията и органите, които, след като са били посочени от Комитета по санкциите или от Съвета за сигурност на ООН, са обхванати от замразяването на финансови средства и икономически ресурси съгласно посочения регламент.

               (2)

               На 5 август 2017 г. Съветът за сигурност на ООН прие Резолюция 2371 (2017), като добави девет физически лица и четири образувания към списъка на лицата и образуванията, които подлежат на ограничителни мерки. Съветът за сигурност на ООН измени също и две съществуващи вписвания.

               (3)

               Поради това приложение IV следва да бъде съответно изменено.

               (4)

               За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,

         ПРИЕ НАСТОЯЩИЯ РЕГЛАМЕНТ:
   Член 1
   Приложение IV към Регламент (ЕО) № 329/2007 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 август 2017 година.

            За Комисията,

            от името на председателя,

            Началник на Службата за инструментите в областта на външната политика

      (1)  ОВ L 88, 29.3.2007 г., стр. 1.

      ПРИЛОЖЕНИЕ
      Приложение IV към Регламент (ЕО) № 329/2007 се изменя, както следва:

                  1.

                  В категорията „А. Физически лица“ се добавят следните вписвания:

                              „(54)

                              Choe Chun Yong (известен също като Ch'oe Ch'un-yo'ng). Пол: мъжки. Гражданство: КНДР. Паспорт №: 654410078. Други сведения: представител на Ilsim International Bank, която е свързана с военните сили на КНДР и има тясна връзка с Korea Kwangson Banking Corporation. Ilsim International Bank се е опитвала да избегне санкциите на ООН. Дата на посочване: 5.8.2017 г.

                              (55)

                              Han Jang Su (известен също като Chang-Su Han). Пол: мъжки. Дата на раждане: 8.11.1969 г. Място на раждане: Пхенян. Гражданство: КНДР. Паспорт №: 745420176. Дата на валидност на паспорта: 19.10.2020 г. Други сведения: главен представител на Foreign Trade Bank. Дата на посочване: 5.8.2017 г.

                              (56)

                              Jang Song Chol. Дата на раждане: 12.3.1967 г. Гражданство: КНДР. Други сведения: отвъдморски представител на Korea Mining Development Corporation (KOMID).

                              (57)

                              Jang Sung Nam. Пол: мъжки. Дата на раждане: 14.7.1970 г. Гражданство: КНДР. Паспорт №: 563120368, издаден на 22.3.2013 г. Дата на валидност на паспорта: 22.3.2018 г. Адрес: КНДР. Други сведения: началник на отвъдморски клон на Tangun Trading Corporation, която се занимава главно с осигуряването на стоки и технологии в подкрепа на научните изследвания в областта на отбраната на КНДР и на програмите за развитие. Дата на посочване: 5.8.2017 г.

                              (58)

                              Jo Chol Song (известен също като Cho Ch'o'l-so'ng). Пол: мъжки. Дата на раждане: 25.9.1984 г. Гражданство: КНДР. Паспорт №: 654320502. Дата на валидност на паспорта: 16.9.2019 г. Други сведения: заместник представител на Korea Kwangson Banking Corporation, която предоставя финансови услуги в подкрепа на Tanchon Commercial Bank и Korea Hyoksin Trading, подчинено образувание на Korea Ryonbong General Corporation. Дата на посочване: 5.8.2017 г.

                              (59)

                              Kang Chol Su. Дата на раждане: 13.2.1969 г. Гражданство: КНДР. Паспорт №: 472234895. Други сведения: служител в Korea Ryonbong General Corporation, специализирана в снабдяване за севернокорейската отбранителна промишленост и подкрепа за отвъдморските продажби, свързани с военния сектор на КНДР. Дейностите по снабдяване, извършвани от корпорацията, вероятно са в подкрепа също и на програмата за химически оръжия на КНДР. Дата на посочване: 5.8.2017 г.

                              (60)

                              Kim Mun Chol (известен също като Kim Mun-ch'o'l). Дата на раждане: 25.3.1957 г. Гражданство: КНДР. Други сведения: представител на Korea United Development Bank. Дата на посочване: 5.8.2017 г.

                              (61)

                              Kim Nam Ung. Гражданство: КНДР. Паспорт №: 654110043. Други сведения: представител на Ilsim International Bank, която е свързана с военните сили на КНДР и има тясна връзка с Korea Kwangson Banking Corporation. Ilsim International Bank се е опитвала да избегне санкциите на ООН. Дата на посочване: 5.8.2017 г.

                              (62)

                              Pak Il Kyu (известен също като Pak Il-Gyu). Пол: мъжки. Гражданство: КНДР. Паспорт №: 563120235. Други сведения: служител на Korea Ryonbong General Corporation, специализирана в снабдяване за севернокорейската отбранителна промишленост и подкрепа на продажбите, свързани с военния сектор на Пхенян. Дейностите по снабдяване, извършвани от корпорацията, вероятно са в подкрепа също и на програмата за химически оръжия на КНДР. Дата на посочване: 5.8.2017 г.“

                  2.

                  В категорията „Б. Юридически лица, образувания и органи“ се добавят следните вписвания:

                              „(47)

                              Foreign Trade Bank (FTB). Местонахождение: FTB Building, Jungsong-dong, Central District, Пхенян, КНДР. Други сведения: Foreign Trade Bank е притежавана от държавата банка и е основната банка на КНДР за търговия с чуждестранна валута, като предоставя важна финансова подкрепа на Korea Kwangson Banking Corporation. Дата на посочване: 5.8.2017 г.

                              (48)

                              Korean National Insurance Company (KNIC) (друго име: Korea National Insurance Corporation, Korea Foreign Insurance Company). Местонахождение: Central District, Пхенян, КНДР. Други сведения: Korean National Insurance Company е финансово и застрахователно дружество на КНДР и е свързано с Бюро 39. Дата на посочване: 5.8.2017 г.

                              (49)

                              Koryo Credit Development Bank (други имена: Daesong Credit Development Bank; Koryo Global Credit Bank; Koryo Global Trust Bank). Местонахождение: Пхенян, КНДР. Други сведения: Koryo Credit Development Bank упражнява дейност в сектора на финансовите услуги в КНДР. Дата на посочване: 5.8.2017 г.

                              (50)

                              Mansudae Overseas Project Group of Companies (друго име: Mansudae Art Studio). Местонахождение: Пхенян, КНДР. Други сведения: групата Mansudae Overseas Project Group of Companies участва във, улеснява или е отговорна за изпращането на работници от КНДР в други държави за извършване на строителни дейности, включително изработването на статуи и паметници, с цел генериране на приходи за правителството на КНДР или Корейската работническа партия. За Mansudae Overseas Project Group of Companies се знае, че извършва стопанска дейност в държави в Африка и Югоизточна Азия, включително Алжир, Ангола, Бенин, Ботсуана, Демократична република Конго, Екваториална Гвинея, Зимбабве, Камбоджа, Мадагаскар, Малайзия, Мозамбик, Намибия, Сирия, Того и Чад. Дата на посочване: 5.8.2017 г.“

                  3.

                  В категорията „А. Физически лица“ вписване

                              „(16)

                              Jang Bom Su (известен също като Pom Su). Дата на раждане: 15.4.1957 г. Гражданство: севернокорейско. Други сведения: Представител на Tanchon Commercial Bank в Сирия. Дата на посочване: 2.3.2016 г.“

                        се заменя със:

                              „(16)

                              Jang Bom Su (известен също като Jang Pom Su, Jang Hyon U). Дата на раждане: 15.4.1957 г., 22.2.1958 г. Гражданство: КНДР. Паспорт №: 836110034 (дипломатически). Дата на валидност на паспорта: 1.1.2020 г. Други сведения: представител на Tanchon Commercial Bank в Сирия. Дата на посочване: 2.3.2016 г.“

                  4.

                  В категорията „А. Физически лица“ вписване

                              „(18)

                              Jon Myong Guk (известен също като Cho'n Myo'ng-kuk). Дата на раждане: 18.10.1976 г. Гражданство: севернокорейско. Паспорт №: 4721202031 (дата на валидност на паспорта: 21.2.2017 г.) Други сведения: Представител на Tanchon Commercial Bank в Сирия. Дата на посочване: 2.3.2016 г.“

                        се заменя със:

                              „(18)

                              Jon Myong Guk (известен също като Cho'n Myo'ng-kuk, Jon Yong Sang). Дата на раждане: 18.10.1976 г., 25.8.1976 г. Гражданство: КНДР. Паспорт №: 4721202031 (дата на валидност на паспорта: 21.2.2017 г.), паспорт №: 836110035 (дипломатически, дата на валидност на паспорта: 1.1.2020 г. Други сведения: представител на Tanchon Commercial Bank в Сирия. Дата на посочване: 2.3.2016 г.“


title: Регламент за изпълнение (ЕС) 2015/50 на Комисията от 14 януари 2015 година за изменение на приложение I към Регламент (ЕО) № 32/2000 на Съвета по отношение на въвеждането на нови тарифни квоти на Съюза, обвързани в ГАТТ, за шоколад, захарни изделия и бисквити

text:
               15.1.2015

               BG

               Официален вестник на Европейския съюз

               L 9/20

         РЕГЛАМЕНТ ЗА ИЗПЪЛНЕНИЕ (ЕС) 2015/50 НА КОМИСИЯТА
   от 14 януари 2015 година
   за изменение на приложение I към Регламент (ЕО) № 32/2000 на Съвета по отношение на въвеждането на нови тарифни квоти на Съюза, обвързани в ГАТТ, за шоколад, захарни изделия и бисквити
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 32/2000 на Съвета от 17 декември 1999 г. за откриване и управление на тарифни квоти на Общността, обвързани в ГАТТ, както и на някои други тарифни квоти на Общността, и за установяване на подробни правила във връзка с уточняването на квотите и за отмяна на Регламент (ЕО) № 1808/95 на Съвета (1), и по-специално член 9, параграф 1, буква б), първо тире от него,
   като има предвид, че:

               (1)

               С Регламент (ЕО) № 32/2000 бяха открити тарифни квоти на Съюза, обвързани в ГАТТ, предназначени за използване съгласно хронологичния ред на датите на приемане на митническите декларации, и беше определен начинът им на управление.

               (2)

               С Решение 2014/116/ЕС (2) Съветът одобри Споразумението под формата на размяна на писма между Европейския съюз и Китайската народна република в съответствие с член XXIV, параграф 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република България и на Румъния в хода на присъединяването им към Европейския съюз.

               (3)

               В споразумението под формата на размяна на писма се предвиждат нови годишни тарифни квоти за шоколад, захарни изделия и бисквити. За прилагането на тези нови годишни тарифни квоти е необходимо да се измени Регламент (ЕО) № 32/2000.

               (4)

               Тъй като споразумението под формата на размяна на писма влезе в сила на 1 юли 2014 г., съответната част от настоящия регламент следва да се прилага от същата дата.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 32/2000 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Настоящият регламент се прилага от 1 юли 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 януари 2015 година.

            За Комисията

            Председател

         Jean-Claude JUNCKER

      (1)  ОВ L 5, 8.1.2000 г., стр. 1.

      (2)  Решение 2014/116/ЕС на Съвета от 28 януари 2014 г. относно сключването на споразумение под формата на размяна на писма между Европейския съюз и Китайската народна република в съответствие с член XXIV, параграф 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз (ОВ L 64, 4.3.2014 г., стр. 1).

      ПРИЛОЖЕНИЕ
      В таблицата в приложение I към Регламент (ЕО) № 32/2000 се вмъкват следните редове:

                     „09.0052

                     1806 20
                     1806 31
                     1806 32
                     1806 90

                     Шоколад

                     От 1 юли до 30 юни

                     2 026 тона

                     38

                     09.0053

                     1704

                     Захарни изделия без какао (включително белия шоколад)

                     От 1 юли до 30 юни

                     2 289 тона

                     35

                     09.0054

                     1905 90

                     Pазлични от хрупкав хляб (кнекброт), меденки, cладки бисквити, гофрети и вафли, cухари и подобни препечени продукти

                     От 1 юли до 30 юни

                     409 тона

                     40“


title: Регламент за изпълнение (ЕС) 2016/2 на Комисията от 4 януари 2016 година за установяване на стандартни стойности при внос с цел определяне на входната цена на някои плодове и зеленчуци

text:
               5.1.2016

               BG

               Официален вестник на Европейския съюз

               L 1/1

         РЕГЛАМЕНТ ЗА ИЗПЪЛНЕНИЕ (ЕС) 2016/2 НА КОМИСИЯТА
   от 4 януари 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 януари 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  92,0

                  ZZ

                  92,0

                  0707 00 05

                  MA

                  88,9

                  ZZ

                  88,9

                  0709 93 10

                  MA

                  36,1

                  ZZ

                  36,1

                  0805 10 20

                  EG

                  48,7

                  ZA

                  74,1

                  ZZ

                  61,4

                  0805 20 10

                  MA

                  69,2

                  ZZ

                  69,2

                  0805 20 30, 0805 20 50, 0805 20 70, 0805 20 90

                  TR

                  86,4

                  ZZ

                  86,4

                  0805 50 10

                  TR

                  96,9

                  ZZ

                  96,9

                  0808 10 80

                  CL

                  85,7

                  US

                  154,1

                  ZZ

                  119,9

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.